**Pályázati lehetőség**

Kistérségi közlekedési szolgáltatások fejlesztése

VÁRHATÓ ADATOK!

**Tárgya**: gépjármű beszerzés szociális\* vagy egyéb közösségi szolgáltatás\*\* fejlesztéséhez

\*csak önkormányzattól átvállalt feladatra, ide a következők tartoznak: idősek étkeztetése (főzés + kiszállítás), házi segítségnyújtás, családsegítés (pszichológiai, pénzügyi tanácsadás és támogatási lehetőségekhez való hozzáférés segítése), különböző hajléktalan ellátási szolgáltatások

\*\*ide tartozik a gyülekezeti élet, várhatóan marad ez a jogcím is

**Támogatás:** 100%

**Igényelhető támogatás**: Gép változat:

* **személygépkocsira:** 3,5 millió Ft + ÁFA**, vagyis 4,445 millió Ft.**  7113
* **terepjáróra:** 5 millió Ft + ÁFA**, vagyis 6,35 millió Ft.** 7114
* **9 személyes kisbuszra:** 8 millió Ft + ÁFA**, vagyis 10,16 millió Ft.** 7111

Az igényelhető támogatásnál drágább autó is beszerezhető, a többletet önerőből kell megoldani!
Csak az MVH gépjármű katalógusában szereplő autók beszerzésére van lehetőség, az itt eFt-ban, nettóban megadott ár igényelhető támogatásként!

Miután a gépjármű katalógust 2013 ősze óta nem frissítették, várható, hogy a beadási lehetőség előtt frissítik, így a gépjárművekre vonatkozóan csak előzetesen lehet tájékozódni a következő helyen: <http://www.mvh.gov.hu/portal/MVHPortal/default/mainmenu/alkalmazasok/viewer/1000001> a további szűrőfeltételeknél a Gép főcsoport: Gépjárművek (7), Gép csoport: 71, Gép alcsoport: 711 és a Gép változat: 7111, 7113 vagy 7114 kiválasztása után indított kereséssel!

**Benyújtási időszak kezdete**: április közepe.

**Kiválasztás**: érkezési sorrend!

**Pályázhat**: egyházi jogi személy (pl. egyházközség, egyházi intézmény)

**Beruházás helye**: Azok a települések, amelyek
- nem tartoznak Budapest agglomerációjába
- nem rendelkeznek városi ranggal
- nem kistérségi központok
- a lakossága 5000 fő alatti, vagy a népsűrűsége 100fő/km2 alatti
**Gyakorlatilag a falvak!**Az előző pályázatban a beruházásnak kell a faluban történnie, nem a pályázó székhelyének kell ott lennie! Városi gyülekezet nem önálló szórványához lehet, hogy pályázhat!

**Az Irányító Hatóság jelen közleménye szerint a pályázóknak székhellyel kell rendelkezni azon a településen, amelyen a fejlesztést meg kívánja valósítani.**

**FONTOS! Végleges állásfoglalást a pályázat kiírásakor tudunk közölni.**

**Kötelezettségek:**Beszerzést követő 5 évben:
- CASCO biztosítással üzemeltetni kell az autót
- az autóval végzett vállalt szolgáltatásokat ingyenesen kell ellátni!

**Pályázathoz szükséges:**

1. Szakmai program, tartalma:
a) a szolgáltatás célja, feladata
aa) a program konkrét bemutatása, a nyújtott szolgáltatáselemek, tevékenységek leírása
ac) a más intézményekkel történő együttműködés módja, ha van ilyen
b) az ellátott célcsoport jellemzői
c) a feladatellátás szakmai tartalma, módja, a biztosított szolgáltatások formái, köre, rendszeressége
d) az ellátás igénybevételének módja
e)20 a szolgáltatásról szóló tájékoztatás helyi módja,
g)22 az ellátottak és az ellátást végző személyek jogainak védelmével kapcsolatos szabályok
*A betűkódok nem véletlenül nem egymást követőek, a szakmai programot az 1/2000. (I. 7.) SZCSM rendelet 5/A. § (1) bekezdés szerinti tartalommal kell beadni, így a fentiek szerint érdemes tagolni!*
2. Egyházfőhatósági igazolás
3. 2 árajánlat az autóra ragasztandó az arculati elemek elhelyezésére vonatkozóan („Európai Mezőgazdasági Vidékfejlesztési Alap: a vidéki területekbe beruházó Európa” szlogen, az Európai Unió zászlaja, valamint a Darányi Ignác Terv logó és az Új Magyarország Vidékfejlesztési Program logója)
4. a fejlesztés előtti állapotra vonatkozó adatok
5. a tervezett fejlesztésre vonatkozó adatok

**Pályázat beadásához kell:**

1. MVH regisztráció (akinek még nincs):

Szükséges dokumentumok:
Regisztrációs adatlap: <http://www.mvh.gov.hu/MVHPortal/files/1040495_G1020_01_PF_Mpdf>
Nem beadandó kitöltési útmutatója: <http://www.mvh.gov.hu/MVHPortal/files/1040986_02_KITOLTESI_UTMUTATO_a_G102001_jelu_nyomtatvanyhozpdf>
Egyházfőhatósági igazolás
Aláírási címpéldány vagy aláírás minta
2 hónapnál nem régebbi bankszámlakivonat vagy bankszámla szerződés

Benyújtás:
Megyeileg illetékes MVH-hoz: <http://www.mvh.gov.hu/portal/MVHPortal/default/mainmenu/azmvhrol/elerhetosegek/link02-ugyfelszolgalat>

1. MVH jelszó igénylés elektronikus ügyintézéshez (akinek még nincs):

Szükséges dokumentumok:
Kérelem: <http://www.mvh.gov.hu/MVHPortal/files/1040498_G1040_01_PF_Mpdf>
Kitöltési útmutatója: <http://www.mvh.gov.hu/MVHPortal/files/1039775_09_KITOLTESI_UTMUTATO_a_G104001_jelu_nyomtatvanyhozpdf>

Benyújtás:
Megyeileg illetékes MVH-hoz. Érdemes a regisztrációval egyszerre intézni, a regisztrációkor kapott ügyfél-azonosítót helyben, tollal is ki lehet tölteni.

1. Meghatalmazás elektronikus ügyintézéshez (akinek még nincs):

Ügyfélkapuval és MVH regisztrációval rendelkező magánszemélynek kell belépnie az alkalmazásba:
<http://www.mvh.gov.hu/portal/MVHPortal/default/mainmenu/alkalmazasok/viewer/1000005>
A meghatalmazás rögzítésekor meghatalmazó adatainak és jelszavának rögzítésével és egyebek kitöltésével lehet rögzíteni a meghatalmazást, ezután kell ügyfélkapun beadni, az érkezett dokumentumot kinyomtatni, majd aláírva eljuttatni a megyei MVH-hoz.

A meghatalmazást ezt követően jellemzően 1-5 napon belül aktiválják.

1. Pályázat beadása

A pályázatot a meghatalmazott az online felületen kell, hogy beadja!

FONTOS!

A szakmai programot a pályázónak kell összeállítania, illetve az MVH regisztrációt és jelszóigénylést, valamint az egyházfőhatóságit, és aláírás mintát is a pályázó tudja intézni.

Ezért, akit érdekel a lehetőség, mielőbb intézkedjen, mivel a kiválasztás beérkezési sorrendes, így előfordulhat, hogy még a kiírás napján be is zárják a pályázatot!